stanford-oval/wikipedia huggingface dataset:
Brad Lambert
Ura > Seuraura > Junioriura

Lambert on Pelicansin kasvatti. Hän aloitti luistelun kaksivuotiaana. Lambert on pelannut koko elämänsä Suomessa, lukuun ottamatta kautta 2015–2016. Silloin hän pelasi SBAAHL-sarjassa Saskatoon Generals Bantamin AA-joukkueessa yhden ottelun. Kaudella 2017–2018 Lambert pelasi Pelicansin C-nuorissa vain 14-vuotiaana. Hän oli C-nuorten SM-karsintasarjassa tehoilla 28+19=47 joukkueen paras pistemies ja maalintekijä. Koko C-nuorten SM-karsinnoissa Lambert oli neljänneksi paras maalintekijä Ässien Thomas Hölsömäen ja TPS:n Niki Korpialhon kanssa.
Kaudella 2018–2019 Lambert pelasi Pelicansin C-, B- ja A-nuorissa. Hän oli 15-vuotiaana koko A-nuorten SM-liigan kauden nuorin pelaaja ja oli peräti kuusi vuotta vanhimpia pelaajia nuorempi. Lambert teki A-nuorissa 17 runkosarjaottelussa tehot 2+9=11 ja kymmenessä pudotuspeliottelussa tehot 1+1=2.
Ura > Seuraura > HIFK:n kautta SM-liigaan

Toukokuussa 2019 Lambert teki 1+2-vuotisen SM-liigasopimuksen Helsingin IFK:n kanssa. Hän kommentoi itse siirtoaan Etelä-Suomen Sanomille näin:
»Haluan pelata siellä, missä minulla on parhaat mahdollisuudet kehittyä pelaajana ja saada iso rooli A-junioreissa ensi kaudella. Sen perusteella, mitä koin Pelicansin B-junioreissa viime kaudella, en usko, että tämä olisi paras paikka»
Lambert aloitti kauden 2019–2020 HIFK:n A-nuorissa. Hänet valittiin nuorten SM-liigan lokakuun kuukauden pelaajaksi. Huhtikuussa 2020 Lambert käytti hänen sopimuksessaan olleen option ja teki HIFK:n kanssa kaksivuotisen jatkosopimuksen. Vielä saman kuun lopussa hän käytti kuitenkin optionsa siirtyä pois HIFK:sta ja teki toukokuussa kaksivuotisen sopimuksen JYPin kanssa.
Tammikuussa 2022 Lambert siirtyi JYP:stä Pelicansiin. Jääkiekkomedia Jatkoajan saamien tietojen mukaan Lambertin tilanne oli ollut hankala JYP:ssä jo pitkään. Esimerkiksi joukkuekavereiden keskuudessa Lambert ei ollut Jatkoajan mukaan pidetyimmästä päästä. Tämän lisäksi Lambertin siirtoa muualle oli huhuttu jo jonkin aikaa, mutta kerta toisensa jälkeen JYP:n seurajohto oli kiistänyt huhut.
Ura > Seuraura > NHL-sopimus Jetsiin

Lambert teki NHL-tulokassopimuksen lokakuussa 2022 Winnipeg Jetsin kanssa, joka oli varannut hänet ensimmäisellä kierroksella saman vuoden varaustilaisuudessa. Hänet lähetettiin harjoituskauden päätteeksi AHL:ään Jetsin farmijoukkue Manitoba Mooseen. Hän pelasi AHL:ssä 14 ottelua tehden kaksi maalia ja kolme tehopistettä, kunnes hän siirtyi Jetsin WHL-junioriseura Seattle Thunderbirdsiin. Lambert voitti kauden 2022–2023 päätteeksi WHL:n mestaruuden Seattlen voitettua Winnipeg Icen loppuottelusarjassa otteluvoitoin 4–1. Runkosarjassa Lambert teki 26 otteluun 38 tehopistettä ja pudotuspeleissä 17 ottelussa 26 tehopistettä.
Lambert teki NHL-debyyttinsä kauden 2023–2024 runkosarjan viimeisellä kierroksella 19. huhtikuuta 2024 Vancouver Canucksia vastaan. Hänet merkittiin Jetsin ykkösketjun keskelle Alex Iafallon ja Gabriel Vilardin viereen. Lambert sai ottelussa yhden syöttöpisteen ja hänet valittiin ottelun kakkostähdeksi.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Kanada 2022 | jääkiekko |  |
|  Pronssia | Kanada 2021 | jääkiekko |  |
Lambert pelasi alle 20-vuotiaiden maailmanmestaruuskilpailuissa vuosina 2021, 2022 ja 2023, joista vuoden 2022 turnaus päättyi hopeaan ja vuoden 2021 turnaus pronssiin. Joulukuussa 2021 käynnistyneessä turnauksessa hänet valittiin Saksaa vastaan pelatun avausottelun päätteeksi Suomen ottelun parhaaksi pelaajaksi. Turnaus kuitenkin keskeytettiin useassa joukkueessa ilmenneiden koronavirustartojen vuoksi ja se pelattiin uudelleen elokuussa 2022.
Lambert pelasi myös alle 18-vuotiaiden maailmanmestaruuskilpailuissa vuonna 2021 sekä Hlinka Gretzky Cupissa vuonna 2019. Hän teki jälkimmäisessä turnauksessa hattutempun alkulohkon ottelussa Sveitsiä vastaan. Lambert pelasi myös World U-17 Hockey Challengessa vuonna 2019 ja Euroopan nuorten olympiafestivaaleilla, jolloin Suomi saavutti pronssia ja Lambert valittiin turnauksen parhaaksi hyökkääjäksi. Yhteensä Lambert on pelannut 38 nuorten ja 40 poikien maaottelua.
Kanadan jääkiekkoliitto on halunnut Lambertin edustamaan Kanadaa kansainvälisissä turnauksissa, mutta edustusoikeuden saadakseen pelaajan tulee asua maassa vähintään kaksi vuotta. Lambert on pelannut Kanadassa kuitenkin vain yhden ottelun kaudella 2015–2016.
Pelityyli

Lambertin erikoisominaisuus on teknisesti poikkeuksellinen kyky hallita luistimia ja luistelua, minkä lisäksi hänet on tunnettu dynaamisena kiekonkuljettajana. Elmon Juuso Kokkonen luonnehti joulukuussa 2020 Lambertin reaktio-ominaisuuksia ja reagointikykyä erinomaisiksi. Lambert on parhaimmillaan siirtymissä, erityisesti silloin kun hän saa edetä kiekon kanssa avoimella jäällä. Hän hakeutuu sellaisiin tilanteenvaihtoihin, joissa vastustajan puolustusmuoto on tasapainoton tai epäjärjestyksessä ja pelaajien välit pitkät.
Jatkoaika.comille kirjoittava Janne Nieminen nimesi huhtikuussa 2021 Lambertin selkeäksi heikkoudeksi puolustuspelaamisen. Saman vuoden nuorten maailmanmestaruuskilpailujen yhteydessä Antti Pennanen julkisesti kehotti Lambertia parantamaan joukkuetaitojaan, ja Iltalehden Sasha Huttunen moitti Lambertia ajoittaisesta kokonaisvaltaisen vastuun sivuuttamisesta. Kauden 2021–2022 alussa Topi Nättinen Yleltä ja Samuel Savolainen Elmosta toistivat Lambertin kärsivän edelleen samoista ongelmista kuin vuotta aiemmin. Heidän mukaansa tämän suorituksia leimasi liiallinen itsekkyys puolustustilanteissa ja pakonomainen yksin yrittäminen kiekollisessa ratkaisunteossa. Myös Jatkoaika.comin pakinassa Lambertia kutsuttiin ivallisesti ”maailman parhaaksi yksilöurheilijaksi”.
Muuta

Lambertin isä on entinen jääkiekkoilija Ross Lambert. Lahdessa syntyneen ja kasvaneen Brad Lambertin äiti on suomalainen ja isä kanadalaissyntyinen. Ross Lambert vietti valtaosan omasta pelaajaurastaan 1990-luvulla Englannissa, mutta hänen veljensä, Brad Lambertin setä, Lane Lambert pelasi 1980-luvulla NHL:ssä kolme kautta Québec Nordiques -joukkueessa.
Saavutukset ja palkinnot > Joukkuepalkinnot

| Kausi/vuosi | Saavutus | Seura/joukkue | Lähteet |
| --- | --- | --- | --- |
| 2019 | Euroopan nuorten talviolympiafestivaalien pronssimitali | Alle 17-vuotiaiden maajoukkue |  |
| 2021 | Nuorten maailmanmestaruuskilpailujen pronssimitali | Alle 20-vuotiaiden maajoukkue |  |
| 2022 | Nuorten maailmanmestaruuskilpailujen hopeamitali | Alle 20-vuotiaiden maajoukkue |  |
| 2022–2023 | Western Hockey Leaguen mestaruus (Ed Chynoweth Cup) | Seattle Thunderbirds |  |
Saavutukset ja palkinnot > Henkilökohtaiset saavutukset

| Saavutus | Vuosi | Huomiot | Lähde |
| --- | --- | --- | --- |
Nuorten SM-liiga
| Kuukauden paras nuori pelaaja | 10/2019 | 10/2019 |  |

AHL
| Valinta tähdistöotteluun | 2024 | 2024 |  |
| Kuukauden paras tulokaspelaaja | 3/2024 | 3/2024 |  |
Euroopan nuorten olympiafestivaalit
| Turnauksen paras hyökkääjä | 2019 | 2019 |  |
Saavutukset ja palkinnot > Ennätykset

| Ajankohta | Ennätys | Lähteet |
| --- | --- | --- |
| 12. helmikuuta 2020 | SM-liigahistorian nuorin kaksi maalisyöttöä yhdessä ottelussa tehnyt pelaaja (16 v., 1 kk, 24 vrk) |  |
| 12. helmikuuta 2020 | HIFK:n SM-liigahistorian nuorin maalisyötön tehnyt pelaaja (16 v., 1 kk, 24 vrk) |  |
Lepolampi (Ikaalinen)

| Lepolampi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°48′57″N, 23°14′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  oja Pääjärveen 
Järvinumero:  35.584.1.004
Mittaustietoja
Pinnankorkeus:  133,1 m 
Rantaviiva:  0,864 km 
Pinta-ala:  0,02863 km² 
 fiLepolampi 
Lepolampi  on Pirkanmaalla Ikaalisissa Luhalahdella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Lepolampi on osa Pääjärven valuma-aluetta.
Maantietoa

Lammen pituus on 300 metriä, leveys 150 metriä ja sen pinta-ala on 2,9 hehtaaria. Lampi on L-kirjaimen muotoinen. Se sijaitsee Pääjärvestä länteen Pääjärvenperän pohjoispuolella olevalla Lepolamminnevalla. Lammen ympäristö on ojitettua suota, jossa metsämaa vuorottelee soisten lampien kanssa. Lepolampeen on kaivettu yli kymmenen suo-ojaa. Yksi niistä tuo pohjoisesta Juurakkonevan kuivatusvesiä, toinen taas idästä Isonevan vesiä. Lännestä laskevat ojat ovat yhteydessä pieniin lampiin. Suurin lähilammista on Heinälampi, joka laskee Pikkulammen kautta Lepolampeen. Luoteesta laskee Kalatonlammi. Lepolammen oma laskuoja lähtee sen eteläpäästä ja yhtyy etelässä 450 metrin päässä Pääjärvenperän peltoaukean läpi virtaavaan ja Pääjärveen laskevaan johto-ojaan. Rantaviivan pituus on 850 metriä. Rannat ovat suota. Lähes rantaan työntyvän metsäniemekkeen kärjessä sijaitsee lammen ainoa vapaa-ajan asunto. Muut kaksi vapaa-ajan asuntoa sijaitsevat Heinälammen ja Kalatonlammen lähellä. Niille johtaa kärrypolku, joka haarautuu Pääjärvenperän kylätieltä.
Suostumus seksuaalisiin tekoihin

Sanaton kieltäytyminen: ele- ja kehonkieli viestivät suostumuksen puutteesta
Suostumus seksuaalisiin tekoihin on oikeudellinen ja eettinen käsite, joka tarkoittaa henkilön vapaaehtoista myöntymistä seksuaaliseen kanssakäymiseen. Suostumuksen antaminen edellyttää henkilöltä kykyä ja vapautta tehdä päätös.
Suostumuksen ilmeneminen käytännössä

Suostumus voi ilmetä monin tavoin. Se voi olla innostunut sanallinen myöntyminen tai keskustelu osapuolten toiveista ja rajoista. Osapuolet voivat myös varmistaa suostumuksen jatkuvuuden kysymällä esimerkiksi "onko tämä ok?" tai "haluatko edetä hitaammin?".
Suostumuksen puute voi ilmetä esimerkiksi tilanteissa, joissa:
henkilö suostuu seksuaaliseen toimintaan pelätessään toisen reaktiota kieltäytymiseen
henkilö vetäytyy, jähmettyy tai vaikuttaa siltä, ettei hänellä ole mukavaa
toinen olettaa suostumuksen aiemman seksuaalisen kanssakäymisen perusteella
toinen olettaa suostumuksen yhteen seksuaaliseen tekoon tarkoittavan suostumusta myös muihin tekoihin
ehkäisyväline poistetaan kesken seksin ilman toisen suostumusta (ns. "stealthing")
Suostumus Suomen lainsäädännössä

Suomen rikoslainsäädännössä seksuaalirikosten määrittely on perustunut 1.1.2023 alkaen suostumuksen puutteeseen. Lain mukaan raiskaus on sukupuoliyhteys sellaisen henkilön kanssa, joka ei osallistu siihen vapaaehtoisesti. Vapaaehtoisuus tulee ilmaista sanallisesti, käytöksellä tai muulla tavalla.
Suostumuksen puuttuminen voi ilmetä monella tavalla. Henkilö voi olla kykenemätön antamaan suostumustaan esimerkiksi nukkuessaan, ollessaan voimakkaasti päihtynyt tai pelkotilassa. Laissa huomioidaan, että raiskauksen uhri ei välttämättä puolustaudu aktiivisesti, vaan voi lamaantua.
Laki ei aseta erityisiä muotovaatimuksia suostumuksen ilmaisemiselle aikuisten välisessä seksuaalisessa kanssakäymisessä. Vapaaehtoisuudesta voi olla selvyys esimerkiksi osapuolten aikaisemman suhteen ja viestinnän perusteella. Pelkkä aiempi sukupuoliyhteys ei kuitenkaan merkitse suostumusta myöhempiin seksuaalisiin tekoihin.
Suostumuksen psykologiset näkökohdat

Tutkimusten mukaan lamaantuminen tai "jäätyminen" on yleinen reaktio uhkaavissa tilanteissa, mukaan lukien seksuaalisen väkivallan yhteydessä. Tämä on evolutiivisesti kehittynyt selviytymismekanismi, joka ei ole tietoinen valinta.
Jaakob Alfeuksen poika

| Jaakob Alfeuksen poika |
| --- | --- |
 Angelo de Rossin tekemä Pyhän Jaakobin patsas Lateraanibasilikassa
Apostoli
Henkilötiedot
Syntynyt: n. 1. vuosisata jaa. Galilea, Juudea, Rooman imperiumi
Kuollut: n. 62 jaa. Jerusalem, Juudea, Rooman imperiumi
Pyhä Jaakob Alfeuksen poika oli synoptisten evankeliumien ja Apostolien tekojen mukaan yksi Jeesuksen kahdestatoista opetuslapsesta ja apostoleista, mutta Johanneksen evankeliumissa häntä ei mainita lainkaan. Kirkollisessa perinteessä Jaakob Alfeuksen poikaa kutsutaan myös Jaakob nuoremmaksi. Tällä hänet ilmeisesti halutaan erottaa Jaakob Sebedeuksen pojasta, jota kirkollisessa perinteessä kutsutaan Jaakob vanhemmaksi, sekä Jaakobista, Jeesuksen veljestä (eli ”Herran veljestä”). Kirkollisen perinteen mukaan Jaakob Alfeuksen poikaa pidetään Leevi Alfeuksen pojan veljenä (ks. Matteus). Raamatussa Jaakob Alfeuksen poika mainitaan tällä nimellä ainoastaan apostolien nimiluetteloissa
Kiisteltyjä samastuksia > Jaakob Alfeuksen poika ja Jaakob nuorempi

Markuksen evankeliumissa mainitaan, että Jeesuksen haudalla seisoi muun muassa ”Maria, Jaakob nuoremman ja Jooseen äiti”. Myöhemmin Markuksen evankeliumissa taas mainitaan yhtenä Jeesuksen haudalle ”Jaakobin äiti Maria”, kun taas Matteuksen evankeliumissa mainitaan samassa yhteydessä ”Jaakobin ja Joosefin äiti Maria”.
Muualla evankeliumeissa mainitaan vain kolme Jaakob-nimistä henkilöä: Sebedeuksen poika, Alfeuksen poika ja Jeesuksen veli. Ei ole selvää, kuka Markuksen mainitsema ”Jaakob nuorempi” oli, mutta kirkollisessa perinteessä on vanhastaan yleensä oletettu, että kyseessä on sama henkilö kuin apostolien nimiluetteloissa mainittu Jaakob Alfeuksen poika. Vastaavasti Jaakob Sebedeuksen poika tunnetaan myös nimellä Jaakob vanhempi. Tämä kaikki johti siihen, että Jaakob Alfeuksen pojan äidin nimeksi tuli Maria ja veljeksi Joosef. Kirkollisen perinteen harjoittama harmonisointi liitti mukaan vielä Johanneksen evankeliumista vastaavan tilanteen kuvauksen, jossa oli maininta ”Maria, Kloopaan vaimo”. Näin Jaakob Alfeuksen pojan isän nimeksi tuli Alfeuksen lisäksi myös Kloopas. Nämä samastukset ovat kuitenkin erittäin kiistanalaisia.
Esimerkiksi John Paul Meier pitää sitä epätodennäköisenä Sen sijaan The New Bible Dictionary samastaa nämä Jaakobit keskenään, kun taas esimerkiksi Don Carson ja Darrell Bock pitävät samastusta mahdollisena, mutta eivät varmana.
Kiisteltyjä samastuksia > Jaakob Alfeuksen poika ja Jaakob, Jeesuksen veli

Eusebius mainitsee varhaiskristillisen perimätiedon, jonka mukaan Jaakob Alfeuksen poika olisi ollut sama henkilö kuin Raamatussa useita kertoja mainittu Jaakob ”Herran veli”, joka oli Jerusalem alkuseurakunnan johtajia. Myös kirkkoisä Hieronymus piti heitä samana henkilönä. Heidän vaikutuksestaan tämä samastus on laajalti hyväksytty katolisen kirkon piirissä, kun taas useimmat ortodoksiset ja protestanttiset teologit ovat pitäneet heitä kahtena eri henkilönä.lähde?
Aiheesta muualla

Kuvia tai muita tiedostoja aiheesta Jaakob Alfeuksen poika Wikimedia Commonsissa
Apostoli Jaakob, Alfeuksen poika Ortodoksi.net
Camerlynck, Achille: St. James the Less Catholic Encyclopedia. 1911. New York:  Robert Appleton Company. (englanniksi)
Jeesus ja apostolit
| --- | --- |
: Evankeliumeiden mukaan:  Simon Pietari  •  Andreas  •  Jaakob Sebedeuksen poika  •  Johannes Sebedeuksen poika  •  Filippus  •  Bartolomeus  •  Tuomas  •  Matteus  •  Jaakob Alfeuksen poika  •  Taddeus  •  Simon Kananeus  •  Juudas Iskariot  Apostolien teot ja Paavalin kirjeet:  Mattias  •  Paavali
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Tšekki 
Henkilöt:  Deutsche Biographie  DDB
Nikobaarienbulbuli

| Nikobaarienbulbuli |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Indonesianbulbulit Ixos
Laji::  nicobariensis
Kaksiosainen nimi
 Ixos nicobariensis  (F. Moore, 1854) 
Synonyymit
 Hypsipetes nicobariensis 

Katso myös
   Nikobaarienbulbuli Wikispeciesissä   Nikobaarienbulbuli Commonsissa 
Infobox OKNimi-testi OKIUCN-testi OK: 
Nikobaarien sijainti Andamaanien saariston ja Sumatran välissä. Nikobaarien-bulbulin (Hypsipetes nicobariensis) esiinty-misalue kartalla merkitty vaaleanvihreällä.
Nikobaarienbulbuli (Ixos nicobariensis) on bulbulien heimoon kuuluva varpuslintu.
Levinneisyys

Nikobaarienbulbulia tavataan Intialle kuuluvilla Nikobaarien saarilla. Sen kannaksi arvioidaan 2 500–9 999 yksilöä. Laji on vähenemässä elinympäristöjen tuhoutumisen seurauksena, ja se on luokiteltu silmälläpidettäväksi.
Elinympäristö

Nikobaarienbulbuli elää luonnotilaisissa ja hakatuissa metsissä ja metsänreunoilla. Sitä tavataan myös puutarhoissa, kookos- ja kumiplantaaseilla, ihmisasutuksen läheisyydessä ja joskus myös ruohikkoalueilla. Sitä tavataan usein yksittäin tai pareittain.
Max Melton

Malachi ”Max” Melton (s. 15. huhtikuuta 2002) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Melton edustaa NFL-joukkue Arizona Cardinalsia. Ennen NFL-uraansa hän pelasi Rutgersin yliopiston joukkueessa. Cardinals varasi hänet toisella kierroksella 43. varausvuorolla vuoden 2024 NFL:n varaustilaisuudessa. Toukokuussa 2024 Melton teki Cardinalsin kanssa nelivuotisen ja yhteensä 8,888 miljoonan dollarin arvoisen tulokassopimuksen. Melton on pelannut 17 NFL:n runkosarjan ottelua. Hänellä on yhteensä 51 taklausta, yksi aiheutettu rähmäys ja viisi puolustettua heittoa. Uran tilastot päivitetty kauden 2024 jälkeen.
Užhorod

| Užhorod (Ужгород) |
| --- | --- |
 Kaupunkinäkymä Užhorodin linnasta.
 lippu:  vaakuna
 Užhorod
 Koordinaatit: 48.6241°N, 22.2951°E 
Valtio:  Ukraina
Alue:  Taka-Karpatian alue
Piiri:  Užhorodin piiri
Hallinto:  
 – Pormestari:  Bohdan Andrijiv
Pinta-ala:  
 – Kokonaispinta-ala:  31,56 km²
Korkeus:  169 m
Väkiluku (2022)  ():  115 449
Aikavyöhyke:  UTC+2
 – Kesäaika:  UTC+3
Postinumero:  88 000
Suuntanumero(t):  +380 312
 
 uzhgorod-city.org.ua 
Infobox OKVirheellinen NIMI-arvo: 
Užhorod (ukr.   kyrill. Ужгород  [ˈuʒɦɔrɔt] (ohje), ven. Ужгород, Užgorod, unk. Ungvár [ˈuŋɡvaːr], slovakiksi Užhorod) on kaupunki Länsi-Ukrainassa Slovakian rajalla. Se on Taka-Karpatian alueen pääkaupunki, ja väkiluku on 115 449 (2022).
Historia

Kaupunki on nimetty pohjoisesta Karpaateilta saapuvan, kaupungin läpi virtaavan Už-joen mukaan.
Kaupungin ovat perustaneet luultavasti slaavit ensimmäisellä vuosituhannella. Siitä tuli 800-luvulla pienen myyttisen Laboretsin hallitseman ruhtinaskunnan keskus. Vuodesta 1318 sen omistivat 360 vuotta italialaiset herttuat.
Vuonna 1919 alue liitettiin Tšekkoslovakiaan ja vuoden 1938 Wienin ensimmäisessä välitystuomiossa siirrettiin Unkarille.
Toisessa maailmansodassa 27. lokakuuta 1944 sen valtasi Puna-armeijan 4. Ukrainan rintama. Vuodesta 1945 lähtien kaupunki on kuulunut Ukrainaan.
Užhorodin kansallinen yliopisto on toiminut vuodesta 1945.
Väestö

Asukkaista 77,8 % on ukrainalaisia ja ruteeneja, 9,6 % venäläisiä, 6,9 % unkarilaisia ja 2,2 % slovakkeja (vuoden 2001 väestölaskenta).
Kuvia

Kaupunki on nimetty sen läpi virtaavan Už-joen mukaan.
Taka-Karpatian aluehallinnon rakennus ja ukrainalaisen runoilija Taras Ševtšenkon patsas.
Kreikkalaiskatolinen katedraali Užhorodissa.
Arkkienkelin Mikaelin puukirkko vuodelta 1777.
Kulttuuriperintökohteisiin kuuluva kirkko tämäkin.
Katunäkymä kantakaupungista.
Rautatieasema.
Lentoaseman aluetta.
Neuvostopostimerkki Eurooppaa lämmittävän, Jamalin Nenetsian Urengoista Taka-Karpatian Užhorodiin vedetyn valtavan kaasuputken kunniaksi 1983.
Nelma

| Nelma |
| --- | --- |
 Nelma
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Lohikalat Salmoniformes
Heimo::  Lohet Salmonidae
Alaheimo::  Coregoninae
Suku::  Stenodus  Richardson, 1836
Laji::  leucichthys
Kaksiosainen nimi
 Stenodus leucichthys  (Güldenstädt, 1772) 
Alalajit
 Stenodus leucichthys leucichthys  Stenodus leucichtys nelma 
Katso myös
   Nelma Wikispeciesissä   Nelma Commonsissa 
Infobox OKNimi-testi OKVirheellinen IUCN-arvo: 
Nelma (Stenodus leucichthys) on suurikokoinen, siikojen alaheimoon (Coregoninae) kuuluva lohikala.
Ulkonäkö

Nelma on suurisuinen kala, jolla on ulostyöntyvä alaleuka. Selkäevä on korkea ja terävä. Kala on hopeanhohtoinen ja päältä vihreän, sinisen tai ruskean sävyinen. Aikuiset nelmat voivat painaa 14–25 kg ja kasvaa yli metrin pituiseksi. Kalan liha on vaaleaa, makeaa ja hieman öljyistä.
Alalajit ja levinneisyys

Nelmalla on kaksi erillistä levinneisyysaluetta, joiden kalat on perinteisesti luokiteltu eri alalajeiksi, mutta joita viime aikoina on käsitelty myös erillisinä lajeina.
Stenodus leucichtys nelma (tai Stenodus nelma) on pohjoisen päälevinneisyysalueen (ala)laji, joka elää Pohjois-Amerikan ja Euraasian Jäämereen laskevissa vesissä. Euroopassa nelma esiintyy muun muassa Petšoran, Vienanjoen ja Onegan vesistöissä.
Stenodus leucichthys leucichthys on muista esiintymistä eristynyt alalaji, joka on elänyt Kaspianmeren pohjoisosassa ja siihen laskevissa joissa: Volgassa, Terekissä ja Uraljoessa. Vesistöjen rakentamisen takia kalat eivät enää pääse nousemaan kutupaikoilleen, eikä alalaji siis lisäänny itsenäisesti. Se katsotaan ”luonnosta hävinneeksi”. Kantaa kuitenkin ylläpidetään istuttamalla kalankasvattamoissa kasvaneita poikasia. Toisaalta Volgan yläjuoksulle on istutettu myös arktisen alalajin kaloja.
Elintavat ja lisääntyminen

Nuori nelma syö ensin planktonia ja siirtyy sitten saalistamaan pikkukalaa. Nelma elää niin järvissä, joissa kuin jokisuiden murtovesissä. Se on vaelluskala, joka voi vaeltaa 1 500 km kutupaikalleen, Volgassa jopa 3 000 km. Sukukypsien, yli 5–8-vuotiaiden kalojen kutuvaellus ylävirtaan alkaa jäiden lähtiessä. Kudun jälkeen kalat palaavat alavirtaan, ja ilmeisesti kutevat uudelleen vasta kahden tai useamman vuoden kuluttua.
Viljelykala

Myös arktisen (ala)lajin nelmaa on pitkään kasvatettu laitoksissa Venäjällä, aluksi luontoon istutettavaksi.
Suomessa aloitettiin 2010-luvulla nelman kalanviljelykasvatustutkimus, joka tähtäsi kokonaan viljelylaitoksissa kasvatettavan ruokakalan tuottamiseen. Emokalat kokeisiin on tuotu Vologdan alueelta Vienanjoen vesistön Kubenskojejärven viljelykannasta.
Syksyllä 2016 kasvatuskokeilun kerrottiin edenneen siihen mennessä hyvin. Ensimmäinen Suomessa kasvatettu nelmojen emokalasukupolvi oli jo saatu tuotettua.
Luontoon vapautuessaan Suomessa nelma olisi ollut vieraslaji, joskin riski luonnonvaraisena lisääntyvistä populaatioista arvioitiin vähäiseksi. Vieraslajiriskin vuoksi sitä ei kuitenkaan olisi voitu vapauttaa suomalaisiin vesistöihin. Kalankasvatus olisi ollut sallittua ainoastaan suljetuissa kiertovesialtaissa ja Luonnonvarakeskus (Luke) olisi tuottanut poikaset kaupallisten yritysten käyttöön. Nelman viljely Suomessa ei koskaan synnyttänyt kalankasvattajilla varsinaista kiinnostusta, ja lopulta Luken säästöohjelma teki siitä lopullisesti lopun. Kalaa oli kasvatettu ainoastaan Laukaan kalanviljelylaitoksella ja kaikki Suomessa eläneet kalat lopetettiin 29. joulukuuta 2023. Kalat ja niiden mäti päätyivät biodieseliksi.
Projektin aikana Luonnonvarakeskus investoi nelman kasvatukseen Suomessa arviolta 50 000 euroa vuodessa.
Parhaat vuotemme

| Parhaat vuotemme> The Way We Were |
| --- | --- |

Ohjaaja:  Sydney Pollack
Käsikirjoittaja:  Alvin Sargent Arthur Laurents David Rayfiel
Tuottaja:  Ray Stark
Säveltäjä:  Marvin Hamlisch
Kuvaaja:  Harry Stradling Jr.
Leikkaaja:  Margaret Booth
Pukusuunnittelija:  Dorothy Jeakins
Koreografi:  Grover Dale
Pääosat:  Barbra Streisand Robert Redford
Valmistustiedot
Valmistusmaa:  Yhdysvallat
Tuotantoyhtiö:  Rastar Productions Columbia Pictures
Levittäjä:  Columbia Pictures Netflix
Ensi-ilta:  1973
Kesto:  119 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Parhaat vuotemme (The Way We Were) on Sydney Pollackin ohjaama romanttinen draamaelokuva vuodelta 1973. Sen pääosia esittävät Barbra Streisand ja Robert Redford.